**Ministru kabineta noteikumu projekta „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” (turpmāk – projekts) izstrādāts saskaņā ar Latvijas Republikas Saeimas 2013.gada 19.decembrī pieņemto likumu „Grozījumi Valsts un pašvaldību institūciju amatpersonu un darbinieku atlīdzības likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2013.gada 19.decembrī pieņemto likumu „Grozījumi Valsts un pašvaldību institūciju amatpersonu un darbinieku atlīdzības likumā” ar 2014.gada 1.janvāri Valsts un pašvaldību institūciju amatpersonu un darbinieku atlīdzības likuma 39.pants ir papildināts ar otro daļu, kas paredz, ka atvaļinātajām Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm tiesības saņemt apmaksātu veselības aprūpi, ja attiecīgā amatpersona ir atvaļināta no dienesta sakarā ar noteiktajām prasībām neatbilstošu veselības stāvokli, kam par iemeslu ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta pienākumu pildīšanu saistīta nelaimes gadījuma rezultātā.Vienlaikus likuma Pārejas noteikumos tika paredzēts, ka likuma [39.panta](http://likumi.lv/doc.php?id=202273#p39) otrajā daļā noteiktā apmaksātā veselības aprūpe attiecas uz veselības aprūpes pakalpojumiem, kas tiks sniegti pēc 2014.gada 1.janvāra, un piemērojama arī Latvijas Republikas iekšlietu sistēmas iestāžu un Ieslodzījuma vietu pārvaldes darbiniekiem ar speciālajām dienesta pakāpēm (tai skaitā specializētā valsts civildienesta ierēdņiem), kas atvaļināti no dienesta sakarā ar noteiktajām prasībām neatbilstošu veselības stāvokli, kam par iemeslu ir ievainojums vai sakropļojums, vai citāds veselības kaitējums (izņemot arodslimību), kas gūts pēc 1990.gada 4.maija ar dienesta pienākumu pildīšanu saistīta nelaimes gadījuma rezultātā.Atbilstoši likumā noteiktajam, apmaksātās veselības aprūpes saņemšanas nosacījumus atvaļinātajām Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, apmaksājamo veselības pakalpojumu veidus un apmaksas kārtību, kā arī veselības aprūpes pakalpojumus un izdevumus, kuri netiek apmaksāti, nosaka Ministru kabinets. Pirms 2013.gada 19.decembrī pieņemtā likuma „Grozījumi Valsts un pašvaldību institūciju amatpersonu un darbinieku atlīdzības likumā” atvaļinātām Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālo dienesta pakāpi netika paredzēta apmaksātu veselības aprūpes pakalpojumu saņemšana papildus regulējumam, kas noteikts normatīvajos aktos par veselības aprūpes organizēšanu un finansēšanu un valsts sociālo apdrošināšanu.Ņemot vērā minēto, projekta mērķis ir atbilstoši likuma deleģējumam papildināt normatīvo aktu regulējumu.Projekts paredz, ka, lai atvaļināta amatpersona saskaņā ar noteikumiem saņemtu apmaksātas veselības aprūpes pakalpojumus, tai jābūt atvaļinātai no dienesta sakarā ar noteiktajām prasībām neatbilstošu veselības stāvokli, kam par iemeslu ir nelaimes gadījuma, pildot dienesta pienākumus, kas noticis pēc 1990.gada 4.maija, rezultātā, gūtais ievainojums vai sakropļojums, vai citāds veselības kaitējums (izņemot arodslimību). Nelaimes gadījuma saistību ar dienesta pienākumu izpildi apliecina normatīvajos aktos noteiktajā kārtībā sastādīts akts par nelaimes gadījumu darbā. Noteikumu projektā paredzēts, ka, ja centram nav iespējas iegūt savā rīcībā pietiekamu medicīnisko dokumentāciju par amatpersonas veselības stāvokli un ar to saistīto atvaļināšanu, tas saņemtos dokumentus iesniedz Iekšlietu ministrijas Centrālās medicīniskās ekspertīzes komisijai atzinuma sniegšanai centram par amatpersonas veselības stāvokli atvaļināšanas laikā. Centrālās medicīniskās ekspertīzes komisijas atzinums ir starplēmums centra administratīvā akta izdošanas procesā.Saskaņā ar projektu atvaļinātai amatpersonai plānots segt šādus ar veselības aprūpes pakalpojumiem saistītus izdevumus:1.pacienta iemaksas un līdzmaksājumus, kas noteikti saskaņā ar normatīvajiem aktiem par veselības aprūpes organizēšanu un finansēšanu;2. veselības aprūpes pakalpojumus, kas netiek segti no veselības aprūpei paredzētajiem valsts budžeta līdzekļiem vai saņemti ārpus rindas, kopumā ne vairāk kā 215 *euro* kalendāra gadā katrai amatpersonai;3. plānveida ķirurģiskās operācijas un izmeklējumus, kas nepieciešami nelaimes gadījumā gūto ievainojuma vai sakropļojuma seku izvērtēšanai un ārstēšanai. Šie pakalpojumi tiek apmaksāti pamatojoties uz Iekšlietu ministrijas veselības un sporta centra vai Iekšlietu ministrijas Centrālās medicīniskās ekspertīzes komisijas atzinumu, ka plānveida ķirurģiskā operācija vai izmeklējums ir nepieciešams nelaimes gadījumā gūto ievainojumu vai sakropļojuma seku izvērtēšanai vai ārstēšanai; 4. ārstniecības personas izrakstītu medikamentu, kuri iekļauti Latvijas Republikas zāļu reģistrā, iegādi, kompensējot atvaļinātai amatpersonai to izdevumus 75% apmērā, bet kopumā ne vairāk kā 75 *euro* apmērākalendāra gadā katrai amatpersonai;5. medicīniskās rehabilitācijas kursu vienu reizi kalendārā gada laikā, kopumā ne vairāk kā 500 *euro* apmērā katrai amatpersonai; 6. zobārstniecības un zobu higiēnas pakalpojumus, kompensējot atvaļinātai amatpersonai to izdevumus, bet kopumā ne vairāk kā 145 *euro* apmērā kalendāra gadā katrai amatpersonai.Atbilstoši katram pakalpojumu veidam (pakalpojuma apmaksa vai kompensācija par pakalpojumu) projektā noteikti iesniedzamie dokumenti, kā arī Iekšlietu ministrijas veselības un sporta centra tālākā rīcība. Projektā noteikti arī veselības aprūpes pakalpojumi, kuri netiek apmaksāti vai kompensēti. Projekta 10.punkts paredz personai iespēju iesniegt maksājumu apliecinošus dokumentus gan par kārtējo, gan iepriekšējo gadu, bet, projektam stājoties spēkā, persona saņems kompensāciju tikai par veselības aprūpes pakalpojumiem, kas sniegti pēc 2014.gada 1.janvāra, jo Valsts un pašvaldību institūciju amatpersonu un darbinieku atlīdzības likuma Pārejas noteikumu 25.punkts paredz, ka likuma [39.panta](http://likumi.lv/doc.php?id=202273#p39) otrajā daļā noteiktā apmaksātā veselības aprūpe attiecas uz veselības aprūpes pakalpojumiem, kas tiks sniegti pēc 2014.gada 1.janvāra. Ņemot vērā minēto, projekts atbilst Valsts un pašvaldību institūciju amatpersonu un darbinieku atlīdzības likuma 39.panta otrajā daļā paredzētajam deleģējumam.  |
| 3. | Projekta izstrādē iesaistītās institūcijas | Iekšlietu ministrijas veselības un sporta centrs. |
| 4. | Cita informācija  | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm, kuras atvaļinātas no dienesta sakarā ar noteiktajām prasībām neatbilstošu veselības stāvokli, kam par iemeslu ir nelaimes gadījuma, kas noticis pēc 1990.gada 4.maija, rezultātā, pildot dienesta pienākumus (turpmāk – nelaimes gadījums), gūtais ievainojums vai sakropļojums, vai citāds veselības kaitējums (izņemot arodslimību). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2014.gads | Turpmākie trīs gadi (*euro*) |
| 2015.gads | 2016.gads | 2017.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 346 472  | 346 472  | 133 041  | 133 041  |
| 2.1. valsts pamatbudžets | 0 | 346 472  | 346 472  | 133 041  | 133 041  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3.Finansiālā ietekme: | 0 | -346 472  | -346 472  | -133 041  | -133 041  |
| 3.1.valsts pamatbudžets | 0 | -346 472  | -346 472  | -133 041  | -133 041  |
| 3.2.speciālais budžets | 0 | 0 | 0 | 0 | 0 |
| 3.3.pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 346 472 | 0 | 0 | 0 |
| 5.Precizēta finansiālā ietekme: | X | 0 | -346 472  | -133 041  | -133 041  |
| 5.1.valsts pamatbudžets | 0 | -346 472  | -133 041  | -133 041  |
| 5.2.speciālais budžets | 0 | 0 | 0 | 0 |
| 5.3.pašvaldību budžets  | 0 | 0 | 0 | 0 |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu aprēķinsIekšlietu ministrija (budžeta apakšprogramma 38.05.00 „Veselības aprūpe un fiziskā sagatavotība”)Projekts paredz valsts pamatbudžeta izdevumu palielinājumu:* 2014.gadā – 346 472 *euro* apmērā;
* 2015.gadā –346 472 *euro* apmērā;
* 2016.gadā un turpmāk katru gadu – 133 041 *euro* apmērā.

Likumā „Par valsts budžetu 2014.gadam” apstiprinātie izdevumi plānotajiem apmaksātas veselības aprūpes ieviešanas pasākumiem atvaļinātajām amatpersonām nav plānoti(2016.gadā plānots finansējums – 213 431 *euro*).Prognozētais papildu nepieciešamais finansējums – **346 472 *euro***Veselības aprūpe no dienesta atvaļinātajām amatpersonām ar speciālajām dienesta pakāpēm Izdevumi – kopā **346 472 *euro,*** tajā skaitā:1. Atvaļinātajām amatpersonām sniegto veselības aprūpes pakalpojumu apmaksa ārstniecības iestādēm (izdevumu KK 2234)

161[[1]](#footnote-1) x 1 682[[2]](#footnote-2) *euro* = **270 802 *euro*** 1. Kompensāciju izmaksa atvaļinātajām amatpersonām par veselības aprūpei izlietotajiem līdzekļiem (izdevumu KK 6299)
* 1611 x 470[[3]](#footnote-3) *euro* = **75 670 *euro***
 |
| 6.1. detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Izdevumi plānoti Iekšlietu ministrijas budžeta apakšprogrammā 38.05.00 „Veselības aprūpe un fiziskā sagatavotība”.Izdevumi pa pasākumiem un izdevumu klasifikācijas kodiem var tikt precizēti atbilstoši faktiskajai situācijai.Saskaņā ar Valsts un pašvaldību institūciju amatpersonu un darbinieku atlīdzības likuma Pārejas noteikumu 28.punktu, lai no 2014.gada 1.janvāra nodrošinātu šā likuma [39.panta](http://likumi.lv/doc.php?id=202273#p39) otrajā daļā un pārejas noteikumu[26.punktā](http://likumi.lv/doc.php?id=202273#pn26) minēto noteikumu izpildi, nepieciešamie papildu izdevumi tiek segti no valsts budžeta 74.resora "Gadskārtējā valsts budžeta izpildes procesā pārdalāmais finansējums" programmas 02.00.00 "Līdzekļi neparedzētiem gadījumiem".2015.gadam un turpmākajiem gadiem nepieciešamais papildu finansējums paredzams Iekšlietu ministrijas bāzes izdevumos. Projektam pievienotais Ministru kabineta protokollēmuma projekts paredz attiecīgu uzdevumu Iekšlietu ministrijai. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas veselības un sporta centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Anotācijas IV, V un VI sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I.Pētersone–Godmane

06.02.2014 9:54

1621

Iekšlietu ministrijas veselības un

sporta centra direktors

U.Iskrovs

67829851, ugis.iskrovs@iem.gov.lv

1. Plānotais atvaļināto amatpersonu skaits, kurām ir tiesības uz apmaksātu veselības aprūpi [↑](#footnote-ref-1)
2. Vidējie izdevumi uz vienu personu ietver rehabilitācijas kursu vienu reizi gadā 500 *euro* apmērā, pacientu iemaksas un līdzmaksājumus 567 *euro*, izmeklējumus 115 *euro* un plānveida operāciju apmaksu 500 *euro* [↑](#footnote-ref-2)
3. Kompensācijas apmērs 470 *euro* ietver kompensāciju par maksas medicīniskajiem pakalpojumiem 215 *euro*, kompensāciju par zobārstniecības izdevumiem 145 *euro*, kompensāciju par medikamentu iegādi 75 *euro* un vidējos izdevumus par pacientu iemaksām un līdzmaksājumiem ārstniecības iestādēs, ar kurām Iekšlietu ministrijas veselības un sporta centram nav līgumattiecību 35 *euro*. [↑](#footnote-ref-3)